CELEX: 32020D2033
Language: da
Date: 2020-12-10 00:00:00
Title: Rådets afgørelse (FUSP) 2020/2033 af 10. december 2020 om ændring af afgørelse 2010/788/FUSP om restriktive foranstaltninger over for Den Demokratiske Republik Congo

11.12.2020   
               
               
                  DA
               
               
                  Den Europæiske Unions Tidende
               
               
                  L 419/30
               
            
         RÅDETS AFGØRELSE (FUSP) 2020/2033
         af 10. december 2020
         om ændring af afgørelse 2010/788/FUSP om restriktive foranstaltninger over for Den Demokratiske Republik Congo
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 20. december 2010 afgørelse 2010/788/FUSP (1) om restriktive foranstaltninger over for Den Demokratiske Republik Congo (DRC).
                  
               
                     (2)
                  
                  
                     Rådet vedtog den 12. december 2016 afgørelse (FUSP) 2016/2231 (2) som reaktion på hindringer af valgafviklingen og de dermed forbundne krænkelser af menneskerettighederne i DRC. Afgørelse (FUSP) 2016/2231 ændrede afgørelse 2010/788/FUSP og indførte selvstændige restriktive foranstaltninger i henhold til artikel 3, stk. 2, i afgørelse 2010/788/FUSP.
                  
               
                     (3)
                  
                  
                     På grundlag af en gennemgang af de restriktive foranstaltninger, der er fastsat ved artikel 3, stk. 2, i afgørelse 2010/788/FUSP, bør disse foranstaltninger forlænges indtil den 12. december 2021, og én person bør fjernes fra listen i bilag II til nævnte afgørelse.
                  
               
                     (4)
                  
                  
                     Begrundelsen vedrørende visse personer, der er opført på listen i bilag II til afgørelse 2010/788/FUSP, bør ændres.
                  
               
                     (5)
                  
                  
                     Afgørelse 2010/788/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            I afgørelse 2010/788/FUSP foretages følgende ændringer:
            
                        1)
                     
                     
                        Artikel 9, stk. 2, affattes således:
                        
                           »2.   De foranstaltninger, der er omhandlet i artikel 3, stk. 2, finder anvendelse indtil den 12. december 2021. De skal om nødvendigt forlænges eller ændres, hvis Rådet skønner, at deres mål ikke er nået.«
                        
                     
                  
                        2)
                     
                     
                        Bilag II til afgørelse 2010/788/FUSP erstattes af teksten i bilaget til nærværende afgørelse.
                     
                  
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 10. december 2020
            
               
                  På Rådets vegne
               
               M. ROTH
               
                  Formand
               
            
         
         
            (1)  Rådets afgørelse 2010/788/FUSP af 20. december 2010 om restriktive foranstaltninger over for Den Demokratiske Republik Congo og om ophævelse af fælles holdning 2008/369/FUSP (EUT L 336 af 21.12.2010, s. 30).
         
            (2)  Rådets afgørelse (FUSP) 2016/2231 af 12. december 2016 om ændring af afgørelse 2010/788/FUSP om restriktive foranstaltninger over for Den Demokratiske Republik Congo (EUT L 336I af 12.12.2016, s. 7).
      
      
         
            BILAG
            
               
                  
                     »BILAG II
                     LISTE OVER PERSONER OG ENHEDER, DER ER OMHANDLET I ARTIKEL 3, STK. 2
                     A.   Personer
                     
                                  
                              
                              
                                 Navn
                              
                              
                                 Identificerende oplysninger
                              
                              
                                 Begrundelse for opførelse på listen
                              
                              
                                 Dato for opførelse på listen
                              
                           
                                 1
                              
                              
                                 Ilunga KAMPETE
                              
                              
                                 alias Gaston Hughes Ilunga Kampete; Hugues Raston Ilunga Kampete
                                 Fødselsdato: 24.11.1964
                                 Fødested: Lubumbashi, DRC
                                 Nationalitet: DRC
                                 Militært ID-nummer: 1-64-86-22311-29
                                 Adresse: 69, avenue Nyangwile, Kinsuka Mimosas, Kinshasa/Ngaliema, DRC
                                 Køn: mand
                              
                              
                                 Som øverstbefalende i den republikanske garde (GR) indtil april 2020 var Ilunga Kampete ansvarlig for de GR-enheder, der var indsat på landjorden, og involveret i den overdrevne brug af magt og voldelige undertrykkelse i september 2016 i Kinshasa.
                                 Han var også ansvarlig for den undertrykkelse og overtrædelse af menneskerettighederne, som GR's agenter har begået, såsom den voldelige undertrykkelse af en oppositionsdemonstration i december 2018 i Lubumbashi.
                                 Siden juli 2020 har han været højtstående soldat med rang af generalløjtnant i de congolesiske væbnede styrker (FARDC) og øverstbefalende på Kitona militærbase i provinsen Kongo Central. I kraft af sine funktioner har han ansvaret for de seneste krænkelser af menneskerettighederne begået af FARDC.
                                 Ilunga Kampete var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                              
                              
                                 12.12.2016
                              
                           
                                 2
                              
                              
                                 Gabriel AMISI KUMBA
                              
                              
                                 alias Gabriel Amisi Nkumba; »Tango Fort«; »Tango Four«
                                 Fødselsdato: 28.5.1964
                                 Fødested: Malela, DRC
                                 Nationalitet: DRC
                                 Militært ID-nummer: 1-64-87-77512-30
                                 Adresse: 22, avenue Mbenseke, Ma Campagne, Kinshasa/Ngaliema, DRC
                                 Køn: mand
                              
                              
                                 Tidligere øverstbefalende for første forsvarsområde i de congolesiske væbnede styrker (FARDC), som deltog i den overdrevne brug af magt og voldelige undertrykkelse i september 2016 i Kinshasa.
                                 I sin egenskab af vicestabschef for FARDC med ansvar for operationer og efterretninger fra juli 2018 til juli 2020 og som følge af hans ledelsesansvar som generalinspektør for FARDC siden juli 2020 har han ansvaret for de seneste krænkelser af menneskerettighederne begået af FARDC.
                                 Gabriel Amisi Kumba var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                              
                              
                                 12.12.2016
                              
                           
                                 3
                              
                              
                                 Ferdinand ILUNGA LUYOYO
                              
                              
                                 Fødselsdato: 8.3.1973
                                 Fødested: Lubumbashi, DRC
                                 Nationalitet: DRC
                                 DRC-pasnummer: OB0260335 (gyldigt fra den 15.4.2011 til den 14.4.2016)
                                 Adresse: 2, avenue des Orangers, Kinshasa/Gombe, DRC
                                 Køn: mand
                              
                              
                                 Som øverstbefalende for oprørsbekæmpelsesenheden Légion Nationale d'Intervention i det congolesiske nationale politi (PNC) indtil 2017 og øverstbefalende for den enhed i PNC, som har ansvaret for beskyttelse af institutioner og højtstående embedsmænd, indtil december 2019 var Ferdinand Ilunga Luyoyo ansvarlig for overdreven brug af magt og voldelig undertrykkelse i september 2016 i Kinshasa, og han har ansvaret for de efterfølgende krænkelser af menneskerettighederne begået af PNC.
                                 Ferdinand Ilunga Luyoyo var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                                 Ferdinand Ilunga Luyoyo har bevaret sin rang af general og er fortsat aktiv i offentligheden i DRC.
                              
                              
                                 12.12.2016
                              
                           
                                 4
                              
                              
                                 Célestin KANYAMA
                              
                              
                                 alias Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin; »Esprit de mort«
                                 Fødselsdato: 4.10.1960
                                 Fødested: Kananga, DRC
                                 Nationalitet: DRC
                                 DRC-pasnummer: OB0637580 (gyldigt fra den 20.5.2014 til den 19.5.2019)
                                 Schengenvisumnummer 011518403, udstedt den 2.7.2016
                                 Adresse: 56, avenue Usika, Kinshasa/Gombe, DRC
                                 Køn: mand
                              
                              
                                 Som politichef for det congolesiske nationale politi (PNC) var Célestin Kanyama ansvarlig for den overdrevne brug af magt og voldelige undertrykkelse i september 2016 i Kinshasa.
                                 I juli 2017 blev Célestin Kanyama udnævnt til generaldirektør for PNC's skoler. På grund af sin rolle som højtstående embedsmand i PNC har han ansvaret for de seneste krænkelser af menneskerettighederne begået af PNC. Ét eksempel herpå er politifolks intimidering og frihedsberøvelse af journalister i oktober 2018, efter offentliggørelsen af en række artikler om misbrug af politielevers rationer, og den rolle, som Célestin Kanyama spillede i disse hændelser.
                                 Célestin Kanyama var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                              
                              
                                 12.12.2016
                              
                           
                                 5
                              
                              
                                 John NUMBI
                              
                              
                                 alias John Numbi Banza Tambo; John Numbi Banza Ntambo; Tambo Numbi
                                 Fødselsdato: 16.8.1962
                                 Fødested: Jadotville-Likasi-Kolwezi, DRC
                                 Nationalitet: DRC
                                 Adresse: 5, avenue Oranger, Kinshasa/Gombe, DRC
                                 Køn: mand
                              
                              
                                 John Numbi var generalinspektør for de congolesiske væbnede styrker (FARDC) fra juli 2018 til juli 2020. På grund af sin rolle har han ansvaret for de seneste krænkelser af menneskerettighederne begået af FARDC såsom den uforholdsmæssige vold mod personer, der drev ulovlig minedrift, fra juni til juli 2019 udøvet af FARDC-styrker under hans direkte myndighed.
                                 John Numbi var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                                 John Numbi har fortsat en indflydelsesrig stilling i FARDC, navnlig i Katanga, hvor der er rapporteret om alvorlige krænkelser af menneskerettighederne begået af FARDC.
                              
                              
                                 12.12.2016
                              
                           
                                 6
                              
                              
                                 Evariste BOSHAB
                              
                              
                                 alias Evariste Boshab Mabub Ma Bileng
                                 Fødselsdato: 12.1.1956
                                 Fødested: Tete Kalamba, DRC
                                 Nationalitet: DRC
                                 Diplomatpasnummer: DP0000003 (gyldigt fra den 21.12.2015 til den 20.12.2020)
                                 Schengenvisum udløbet den 5.1.2017
                                 Adresse: 3, avenue du Rail, Kinshasa/Gombe, DRC
                                 Køn: mand
                              
                              
                                 I sin egenskab af vicepremierminister og indenrigs- og sikkerhedsminister fra december 2014 til december 2016 var Evariste Boshab officielt ansvarlig for politi og sikkerhedstjenester og for koordinerede provinsguvernørernes arbejde. I denne egenskab var han ansvarlig for anholdelser af aktivister og oppositionsmedlemmer og overdreven brug af magt, herunder mellem september 2016 og december 2016 som reaktion på demonstrationer i Kinshasa, der resulterede i, at et stort antal civile blev dræbt eller såret af sikkerhedstjenesterne.
                                 Evariste Boshab var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                                 Evariste Boshab spillede også en rolle i forbindelse med udnyttelsen og forværringen af krisen i Kasairegionen, hvor han fortsat har en indflydelsesrig stilling, navnlig efter at han i marts 2019 blev senator for Kasai.
                              
                              
                                 29.5.2017
                              
                           
                                 7
                              
                              
                                 Alex KANDE MUPOMPA
                              
                              
                                 alias Alexandre Kande Mupomba; Kande-Mupompa
                                 Fødselsdato: 23.9.1950
                                 Fødested: Kananga, DRC
                                 Nationalitet: DRC og belgisk
                                 Congolesisk pasnummer: OP0024910 (gyldigt fra den 21.3.2016 til den 20.3.2021)
                                 Adresser: Messidorlaan 217/25, 1180 Uccle, Belgien
                                 1, avenue Bumba, Kinshasa/Ngaliema, DRC
                                 Køn: mand
                              
                              
                                 Som guvernør for Kasai Central indtil oktober 2017 var Alex Kande Mupompa ansvarlig for den uforholdsmæssige magtanvendelse, voldelige undertrykkelse og de udenretslige drab begået af sikkerhedsstyrker og det congolesiske nationale politi (PNC) i Kasai Central fra august 2016, herunder drab i territoriet Dibaya i februar 2017.
                                 Alex Kande Mupompa var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                                 Alex Kande Mupompa spillede også en rolle i forbindelse med udnyttelsen og forværringen af krisen i Kasairegionen, som han var repræsentant for indtil oktober 2019, og hvor han fortsat har en indflydelsesrig stilling som leder af Congrès des alliés pour l’action au Congo (CAAC), der deltager i provinsregeringen i Kasai.
                              
                              
                                 29.5.2017
                              
                           
                                 8
                              
                              
                                 Jean-Claude KAZEMBE MUSONDA
                              
                              
                                 Fødselsdato: 17.5.1963
                                 Fødested: Kashobwe, DRC
                                 Nationalitet: DRC
                                 Adresse: 7891, avenue Lubembe, Quartier Lido, Lubumbashi, Haut-Katanga, DRC
                                 Køn: mand
                              
                              
                                 Som guvernør for Haut-Katanga indtil april 2017 var Jean-Claude Kazembe Musonda ansvarlig for den uforholdsmæssige magtanvendelse og voldelige undertrykkelse begået af sikkerhedsstyrker og det congolesiske nationale politi (PNC) i Haut-Katanga, herunder mellem den 15. og 31. december 2016, hvor 12 civile blev dræbt og 64 såret som følge af dødelig magtanvendelse fra sikkerhedsstyrkernes side, herunder PNC-betjente, som svar på protester i Lubumbashi.
                                 Jean-Claude Kazembe Musonda var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                                 Jean-Claude Kazembe Musonda er leder af partiet CONAKAT, som er forblevet loyal over for Front Commun pour le Congo (FCC).
                              
                              
                                 29.5.2017
                              
                           
                                 9
                              
                              
                                 Éric RUHORIMBERE
                              
                              
                                 alias Eric Ruhorimbere Ruhanga; »Tango Two«; »Tango Deux«
                                 Fødselsdato: 16.7.1969
                                 Fødested: Minembwe, DRC
                                 Nationalitet: DRC
                                 Militært ID-nummer: 1-69-09-51400-64
                                 Congolesisk pasnummer: OB0814241
                                 Adresse: Mbujimayi, Kasai, DRC
                                 Køn: mand
                              
                              
                                 Som næstkommanderende i 21. militærregion fra september 2014 til juli 2018 var Éric Ruhorimbere ansvarlig for den uforholdsmæssige magtanvendelse og de udenretslige drab begået af de congolesiske væbnede styrker (FARDC), navnlig mod Nsapumilitsen samt kvinder og børn.
                                 Éric Ruhorimbere har været øverstbefalende for den operationelle sektor Nord Equateur siden juli 2018. På grund af sin rolle har han ansvaret for de seneste krænkelser af menneskerettighederne begået af FARDC.
                                 Éric Ruhorimbere var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                              
                              
                                 29.5.2017
                              
                           
                                 10
                              
                              
                                 Emmanuel RAMAZANI SHADARI
                              
                              
                                 alias Emmanuel Ramazani Shadari Mulanda; Shadary
                                 Fødselsdato: 29.11.1960
                                 Fødested: Kasongo, DRC
                                 Nationalitet: DRC
                                 Adresse: 28, avenue Ntela, Mont Ngafula, Kinshasa, DRC
                                 Køn: mand
                              
                              
                                 Som vicepremierminister og indenrigs- og sikkerhedsminister indtil februar 2018 var Emmanuel Ramazani Shadari officielt ansvarlig for politi og sikkerhedstjenesterne og for koordinering af provinsguvernørernes arbejde. I denne egenskab var han ansvarlig for anholdelserne af aktivister og medlemmer af oppositionen samt for den uforholdsmæssige magtanvendelse, såsom den voldelige fremfærd over for medlemmer af bevægelsen Bundu Dia Kongo (BDK) i Kongo Central, undertrykkelsen i Kinshasa fra januar til februar 2017 og den uforholdsmæssige magtanvendelse og voldelige undertrykkelse i Kasaiprovinserne.
                                 I denne egenskab var Emmanuel Ramazani Shadari således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                                 Siden februar 2018 har Emmanuel Ramazani Shadari været fast sekretær for Parti du peuple pour la reconstruction et le développement (PPRD), det største parti i koalitionen under den tidligere præsident Joseph Kabila.
                              
                              
                                 29.5.2017
                              
                           
                                 11
                              
                              
                                 Kalev MUTONDO
                              
                              
                                 alias Kalev Katanga Mutondo; Kalev Motono; Kalev Mutundo; Kalev Mutoid; Kalev Mutombo; Kalev Mutond; Kalev Mutondo Katanga; Kalev Mutund
                                 Fødselsdato: 3.3.1957
                                 Nationalitet: DRC
                                 DRC-pasnummer: DB0004470 (gyldigt fra den 8.6.2012 til den 7.6.2017)
                                 Adresse: 24, avenue Ma Campagne, Kinshasa, DRC
                                 Køn: mand
                              
                              
                                 Som chef for den nationale efterretningstjeneste (ANR) indtil februar 2019 var Kalev Mutondo involveret i og ansvarlig for den vilkårlige anholdelse, tilbageholdelse og mishandling af medlemmer af oppositionen, civilsamfundsaktivister og andre.
                                 Kalev Mutondo var således involveret i planlægning, ledelse eller udførelse af handlinger, der udgør alvorlige krænkelser af menneskerettighederne i DRC.
                                 I maj 2019 underskrev han en erklæring om tidligere og fremtidig loyalitet over for Joseph Kabila, som han fortsat har et nært forhold til.
                                 Kalev Mutondo har stadig en høj grad af politisk indflydelse i sin nye rolle som »politisk rådgiver« for DRC's premierminister.
                              
                              
                                 29.5.2017
                              
                           B.   Enheder.
                  
               «